آمریکا‌لی سناتور جان مک‌کین، روسیا دؤولت باشقانی ولادیمیر پوتینین ترور هؤرگوتو داعشدن داها بؤیوک بیر تهلوکه اولدوغونو سؤیله‌دی.
استرالیادا اولان مک‌کین، استرالیا یایین قورولوشو ای‌بی‌سی‌نین "7:30 راپورو" آدلی خبر پروگرامینا مصاحبه وئردی و گوندمی دگرلندیردی.
مک‌کین، پوتین اوچون "داعشدن بئله اؤنجه گلن، اساس و ان اؤنم‌لی تهدید" دئدی.
روسیانین دموکراتیانین تمل‌لرینی ییخا‌راق، آمریکادا 8 نوامبردا گئچیریلن باشقانلیق سئچیمی‌نین نتیجه‌لرینی دییشدیرمه‌یه چالیشدیغینی ساوونان مک‌کین،
"باشاریلی اولدوق‌لارینا دایر هئچ بیر دلیل گؤرمه‌دیم اما سینادی‌لار و هله سیناماغا داوام ائدیرلر" دئدی.
مک‌کین، روسیانین فرانسادا جمهورباشقانلیغی سئچیمی‌نین نتیجه‌لرینی ده ائتکیله‌مه‌یه چالیشدیغینی ادعا ائده‌رک، اگمن بیر اؤلکه اولان اوکراینانی پارچالایان، بالتیک بؤلگه‌سینده باسقی اولوشدورانین دا روسیا اولدوغونو بیلدیردی.
آمریکانین روسیایا، تحریملرله قارشیلیق وئرمه‌سی لازیم اولدوغونو ایفاده ائدن مک‌کین، دونالد ترامپین دا اولوسال گوونلیک قونوسون‌داکی اویقولاما‌لاری‌نین زامان زامان اؤزونو گردیگینی قید ائتدی.
